text: Sundevedsangen Mel. Der er et land…. tekst: K. Karstensen. 1. Der er et land, af Herren rigt begavet med frugtbarhed og alskens ynde smykt; med velbehag det spejler sig i havet som af sin egen yndighed henrykt. Se dal og bakke, grønne hegn og agre med tunge aks frembugnende i høst! Se byer og kirker, spredt i grupper fagre, bag træer og buske lege skjul med lyst. 2. I syden rejse sig Broager tårne og skue viden over land og hav, mens saga taler om de tvillingbårne, de fromme møer, som dem til kirken gav. I øst og vester til hinanden vinke fortrolig Dybbølbjerg og Nybølnor, mens Sottrup kirketårn i sky mon blinke, og rundt omkring velsignelserne gror. 3. Se denne plet naturen yndigt klæder, ja Sundeved, Gud Herren signe dig! Som liljer gro, gid også samlivs glæder lig vårens knopper frisk udfolde sig. Held brødre I, som der mon bo og bygge, Gud, tag os alle i din varetægt! Gid tro og håb, gid fortids hjemlig lykke må slynge sig omkring den unge slægt. Som medlem af Æ Synnejysk Forening er du med til at bevare det sønderjyske sprog. Der bliver løbende afholdt spændende arrangementer for medlemmerne, og du vil modtage "Æ Blaj" (nyhedsblad) fire gange årligt. Æ Synnejysk Forening Søvang 3, Ulkebøl6400SønderborgTlf. 52241617 Æ bestyrels Æ vetægter Æ Synnejysk Forening å Facebook